Brasilia

Brasilia (Brasil) sijaitsee Etelä-Amerikassa.

Alueet
300px

Brasilia on jaettu 5 alueeseen ja se muodostuu 26 osavaltiosta:

Kaupungit

 * Brasília
 * Belém
 * Belo Horizonte
 * Fortaleza
 * Manaus
 * Porto Alegre
 * Recife
 * Rio de Janeiro
 * Salvador
 * São Paulo

Ymmärrä
Brasilia on pohjimmiltaan hyvin konservatiivinen maa, vaikka eurooppalaisten mielikuvissa se ei sitä ehkä ole. Nuoret ihmiset muuttavat yhteen vasta häiden jälkeen, maine on erityisesti naiselle tärkeä asia ja alastomuus liittyy vain seksiin. Vanhempia ihmisiä täytyy kunnioittaa.

Ihmiset Brasiliassa rakastavat omia tapojaan, uskomuksiaan eivätkä yleensä ole kovin kokeilunhaluisia. Suuri osa brasilialaisista ei ole opiskellut hyvätasoisissa kouluissa tai päässyt koskaan matkustamaan ulkomaille, joten älä pidä itsestäänselvyytenä, että brasilialaiset tietäisivät muun maailman asioista. Raha ratkaisee brasilaisessa yhteiskunnassa ja luokkien väliset erot ovat räikeät. Rikkaat ovat ökyrikkaita ja köyhillä ei ole mitään. Brasilialaiset itse ovat usein arvostaan tarkempia kuin tasa-arvoisissa pohjoismaissa, esimerkiksi ylempään sosiaaliseen luokkaan kuuluvalla ei ole alempaan luokkaan kuuluvia ystäviä. Muista myös, että Brasilia on ollut vapaa diktatuurista vasta reilut 20 vuotta.

Brasilialaiset ovat erittäin kohteliaita ja vastaanottavaisia, ja on tärkeää olla heille kohtelias aina. On usein tärkeämpää olla kohtelias kuin rehellinen. Brasilialaiset eivät ole suunnitelmallisia ja sovituista asioista ei aina pidetä kiinni. Parin tunnin myöhästyminen sovitusta tapaamisesta ei ole paikallisen käsityksen mukaan myöhästyminen.

Lentokoneella
Suomesta ei ole suoria reittilentoja Brasiliaan vaan konetta pitää vaihtaa esim. Madridissa tai Lissabonissa. Finnair lentää talvisin Aurinkomatkojen tilauslentoja Fortalezaan.

Junalla
Brasiliassa ei juurikaan ole kunnossa olevaa rautatieverkkoa eikä junalla matkustaminen ole maassa varteenotettava vaihtoehto.

Bussilla
Bussiyhteydet ovat erittäin hyvät, koska bussilla matkustaminen on yksityisautoilun ja lentämisen ohella pääasiallinen matkustuskeino. Pitkän matkan busseja on karkeasti jaettuna kolmentasoisia, joista hienoimmissa on sängyiksi muuntuvat istuimet. Kaikissa busseissa on yleensä hyvä ilmastointi ja siistit wc:t. Näillä busseilla matkustaminen on kohtuuhintaista, mutta ei halpaa. Erityisen pitkillä matkoilla lentäminen on usein halvempaa. Erikseen ovat paikallisbussit, jotka voivat olla hyvin vaihtelevan kuntoisia.

Puhu
Brasiliassa puhutaan brasilianportugalia, joka eroaa perus-portugalin kielestä yllättävän paljon. Oppikirjoja on erikseen portugalin ja brasilianportugalin kielestä. Englanti ei ole kovin yleinen kieli.

Hintataso
Ostostenteko on Brasiliassa melko edullista.

Syö
Picanhaa (hienointa naudanlihaa), riisiä ja papuja (brasilialaisten jokapäiväinen ruoka), pão de queijoa ("juustoleipää, eli vehnätaikinasta leivottua suolaista, jossa on juustoa sisällä), muita suolaisia pasteijoita ja piiraita, açaíta (energiapitoista sorbettimaista herkkua), moquecaa (kalasta tai äyriäisistä valmistettua pataa), moninaisia hedelmiä

Juo
Caipirinhaa (ruokoviinasta, sokeria, limestä ja jäistä tehty drinkki), cachaçaa (ruokoviinaa), Guaraná-limpparia ja ihania hedelmämehuja

Nuku

 * Morro de Sao Paulo

Pysy turvassa
Brasiliassa on suhteellisen turvallista matkustaa, jos pitää silmät auki ja järjen kädessä. Vältä liikkumista kaupunkien slummialueilla, joissa paikallisten jengien suorittamat aseistetut ryöstöt ovat tavallisia; ihmishenki on monissa paikoissa halpa ja turisti voi päästä hengestään rannekellon takia. Ole siis varovainen ja jos joudut ryöstetyksi, älä vastustele ja anna kaikki mitä sinulla on.

Pysy terveenä
Jos aikoo matkustaa viidakkoon kannattaa ottaa keltakuumerokotus ja syödä malarialääkkeitä. Brasilian hygieniataso ei ole yhtä korkea kuin Suomen, joten harkitse kahdesti ennen kuin ostat jotain syötävää katumyyjiltä ja juo vain pullotettua vettä.

Kunnioita
Vanhempia ihmisiä, ihmisten uskonnollisuutta (myös erilaisiin luonnonjumaliin kohdistuvaa), ihmisten yksityisyyttä alastomuuteen liittyen (alusvaatteissa tai alasti näyttäytyminen liittyy lähes pelkästään seksiin) ja paikallisten ihmisten neuvoja siitä, miten käyttäytyä ja pysyä turvassa

Posti
Brasilian postilaitoksella on toimipisteitä ja postitoimistoja koko maassa. Jos lähetät postikortteja, niin huomioi että niiden saapumisessa kestää kauan.

Brasil Brasilien Brazil Brazilo Brasil Brésil Brazília Brasile ブラジル Brazilië Brazylia Brasil Brazilia Бразилия Brasilien 巴西

wts:Category:Brazil